Pirita linnaosa lipp

Pirita linnaosa lipp on Harju maakonnas asuva Tallinna linnaosa Pirita lipp.

Lipp on kinnitatud 20. detsembril 1994.

Lipu kirjeldus 
Sinisel kangal on Pirita vapi põhitunnus - valge rõngasrist, milles viis purpurset sõõri 1+3+1.  
Lipu laiuse ja pikkuse suhe on 7:9, normaalsuurus 105 x 135 cm.

Põhjendus 
Lipul kujutatud rõngasrist on Püha Birgitta Ordu tunnus ning tähistab Pirita linnaosale nime andnud Birgitta Ordu Neitsi Maarja kloostrit. Ühtlasi on rõngasrist üks iidsemaid päikese sümboleid ja viitab Pirita tuntusele suvitus- ning puhkekohana. Punased sõõrid, mis ordutunnusel tähistavad Kristuse haavu, osutavad Pirita vapil ka linnaosa erinevatele asumitele. Kanga sinine värvus viitab Tallinna lahele. Sinine ja hõbe on ka osa Eesti rahvusvärvidest ning Neitsi Maarja tunnusvärvidest. Samuti on nad Tallinna lipuvärvid.

Vaata ka 
Pirita linnaosa vapp

Välislingid 
 Pirita linnaosa sümboolika Tallinna õigusaktide registris

Harju maakonna lipud
Pirita linnaosa